මිනිත්තු කීපයක් තුළ වනිත්ගේ පෙර පාසලට හදිසි ප්‍රතිකාර ඒකකයේ කණ්ඩායමක් රැගත් ගිලන් රථයක් පැමිණියේය. ඔවුන් ෂේන්ට මූලික ප්‍රතිකාර සිදුකළ ද ලොකු වෙනසක් නොපෙන්විණි. අනතුරුව ඔහුව කෙනඩි මූලික රෝහලට ද ඉන්පසු ශාන්ත මයිකල් රෝහල වෙතට ද ගෙන යනු ලැබිණ. එහෙත් ඔහුෙග් ජීවිතය බේරාගත නොහැකි විය. ෂේන්ගේ හදිසි මරණය ඔහුගේ දෙමාපියන්ට මෙන්ම වනිත්ට ද මහත් කම්පනයක් ඇති කළේය. ඒ වනවිට වනිත් සිය දෛනික කාලයෙන් වැඩිම කාලයක් වෙන්කර තිබුණේ ෂේන් වෙනුවෙනි. ඔහුගේ දඟකාරකම් වනිත් ප්‍රභාමත් කරන්නට සමත් විය. ඒ නිසා තමන්ට සිටි එකම දරුවා නැතිවීමෙන් ෂේන්ගේ දෙමාපියන් දුක්වූවා සේම වනිත්ද දැඩි දුකට පත් වූවාය. එම මරණය සිදුවූයේ තමන් භාරයේ සිටියදීවීම නිසා ඇය වඩාත් කම්පනයට ද පත්වූවාය.
ෂේන්වෙනුවෙන් දෛනික කාලයෙන් වැඩිම කාලයක් වෙන්කර තිබුණේ කවුද?
වනිත්